**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_din data\_\_\_\_\_\_\_\_\_\_**

**privind aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

* Adresa Agenției de Dezvoltare Regională Nord-Vest înregistrată la registratura Consiliului Județean Satu Mare cu nr. 1198/12.01.2023, respectiv Adresa Agenției de Dezvoltare Regională Nord-Vest înregistrată la registratura Consiliului Județean Satu Mare cu nr. 1581/17.01.2023,
* reglementările Programului Regional Nord-Vest 2021-2027 care va permite finanțarea proiectului ”Cloud Regional Nord-Vest”,
* prevederile Regulamentului European 2021/1060 art. 5 alin. (1) lit. a) respectiv cele ale Regulamentului European 2021/1058, art. 3 alin. (1) lit. a) pct. ii,

luând în considerare:

* Legea 92/1996 privind organizarea și funcționarea Serviciului de Telecomunicații Speciale, cu modificările și completările ulterioare,

în conformitate cu prevederile art. 173 alin (1) lit. e) și ale alin. (7) lit. c) precum și cele ale art. 182 alin (4) coroborat cu cele ale art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.**Se aprobă încheierea Acordului de Parteneriat între Județul Satu Mare, Serviciul de Telecomunicații Speciale, Județul Bihor, Județul Bistrița Năsăud, Județul Cluj, Județul Maramureș și Județul Sălaj, în vederea pregătirii proiectului ”Cloud Regional Nord-Vest”, conform Anexei care face parte integrantă din prezenta Hotărâre.

**Art.2.** Se mandatează președintele Consiliului Județean Satu Mare, dl. Pataki Csaba, să semneze, în numele și pentru Județul Satu Mare, Acordul de Parteneriat prevăzut la art.1. din prezenta Hotărâre.

**Art.3.** Cu ducerea la îndeplinire a prezentei se încredințează domnul Pataki Csaba, președintele Consiliului Județean Satu Mare și Direcția Dezvoltare Regională din cadrul aparatului de specialitate al Consiliului Județean Satu Mare.

**Art.4.** Prezenta hotărâre se comunică: domnului Pataki Csaba, președintele Consiliului Județean Satu Mare și Direcției Dezvoltare Regională din cadrul aparatului de specialitate al Consiliului Județean Satu Mare, precum și Serviciului de Telecomunicații Speciale, Județului Bihor, Județului Bistrița Năsăud, Județului Cluj, Județului Maramureș, Județului Sălaj.

**Satu Mare, \_\_\_\_\_\_\_\_\_\_\_\_2023**

**INIŢIATOR:**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn. R.A.L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează depunerea unui proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, în acest sens fiind necesar încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj.

Obiectul Acordului de Parteneriat îl constituie crearea cadrului de colaborare dintre parteneri în vederea dezvoltării și administrării unui Cloud Regional în regiunea Nord-Vest, prin implementarea în acest scop, în parteneriat, a unui proiect cu finanțare din fonduri externe nerambursabile.

Prin Acordul de Parteneriat partenerii se angajează să ia parte la implementarea proiectului și să își asume rolul lor în cadrul proiectului, așa cum aceasta este definit în cadrul acordului.

Avantajele unei platforme de tip cloud:

* Degrevează autoritățile locale de administrarea echipamentelor IT&C;
* Facilitează interoperabilitatea între bazele de date și serviciile electronice oferite cetățenilor;
* Partajează resursele de calcul;
* Asigură eliminarea întreruperilor, blocajelor și congestiilor din aplicațiile UAT;
* Crește gradul de satisfacție al cetățenilor prin accesul de la distanță al serviciilor informatice;
* Asigură scăderea cheltuielilor UAT cu personal specializat și cu serviciile informatice;
* Creșterea securității cibernetice;
* UAT-urile se pot concentra pe implementarea automatizării fluxurilor în aplicațiile informatice.

Luând în considerare cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

**INIŢIATOR:**

**PREŞEDINTE,**

**Pataki Csaba**

Red. Tehn. I.L.C./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea încheierii Acordului de Parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează depunerea unui proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, în acest sens fiind necesar încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj.

Obiectul Acordului de Parteneriat îl constituie crearea cadrului de colaborare dintre parteneri în vederea dezvoltării și administrării unui Cloud Regional în regiunea Nord-Vest, prin implementarea în acest scop, în parteneriat, a unui proiect cu finanțare din fonduri externe nerambursabile.

Prin Acordul de Parteneriat partenerii se angajează să ia parte la implementarea proiectului și să își asume rolul lor în cadrul proiectului, așa cum aceasta este definit în cadrul acordului.

Rolurile şi responsabilităţile partenerilor în pregătirea proiectului sunt următoarele:

1. Semnează Acordul de Parteneriat.
2. Stabilirea locației din regiunea Nord-Vest unde se va realiza fizic centrul de date și punerea la dispoziție, în vederea administrării de către STS a terenului necesar, conform cerințelor formulate de către liderul de parteneriat, teren situat pe raza Județului BISTRIȚA-NĂSĂUD.
3. Participă alături de Liderul de parteneriat la evaluarea cerințelor operaționale ale autorităților publice locale din Regiunea Nord-Vest în vederea dimensionării și proiectării infrastructurii Cloud-ului Regional Nord-Vest, luând în considerare inclusiv necesitatea de migrare a datelor existente la nivelul UAT-urilor din regiunea Nord-Vest și necesitățile cu privire la interoperabilitatea sistemelor găzduite.
4. Întreprinde demersurile pentru realizarea proiectului de Cloud Regional Nord-Vest în bune condiții.
5. Desemnează o persoană responsabilă cu comunicarea informațiilor necesare cu toate entitățile implicate și ducerea la bun sfârșit a implementării proiectului.
6. Facilitează promovarea proiectului și întreprinde demersuri pentru includerea acestuia în strategia de dezvoltare al UAT.
7. Județul BISTRIȚA-NĂSĂUD, pe raza cărei UAT se va realiza componenta fizică a Cloud-ului Regional Nord-Vest, contractează servicii din partea unei echipe IT specializate în vederea identificării proceselor la nivelul autorităților publice locale (APL) și maparea fluxurilor acestora. În această analiză/studiu vor intra inclusiv procesele care sunt în acest moment digitalizate la nivel regional/național. De asemenea această echipă de specialiști asigură demararea și finalizarea achiziției pentru realizarea sistemelor informatice la momentul obținerii finanțării, care vor fi găzduite la nivelul Cloud-ului Regional Nord-Vest, soluții e-governance dezvoltate sub licența europene European Free/Open Source Software (F/OSS) licence (EUPL)). Sistemele de software dezvoltate prin proiect vor avea ca și scop digitalizarea și optimizarea sistemelor de funcționare a administrațiilor publice locale prin prisma a cel puțin următoarelor criterii:
   * + - 1. Reducerea necesității de deplasare a cetățenilor în relația cu administrația publică locală și/sau județeană;
         2. Scăderea timpilor necesari pentru furnizarea serviciilor către cetățeni a administrației publice locale și/sau județene;
         3. Scăderea impactului economic asupra sistemului administrativ public local și/sau județean asupra bugetului național, astfel implicit a cetățenilor contribuabili.
8. Sistemele informatice dezvoltate cu finanțare din proiect vor fi stabilite de partenerii Consiliile Județene ținând cont de posibilitățile de finanțare identificate și de dimensionarea Cloud-ului Regional Nord-Vest.
9. Costurile aferente serviciilor contractate din partea unei echipe IT specializate în vederea identificării proceselor la nivelul APL-urilor și maparea fluxurilor acestora, rezultate sub forma unui document de analiză/studiu, vor fi suportate de către Consiliul Județean Bistrița-Năsăud. Echipa IT specializată va avea inclusiv sarcina de a realiza caietul de sarcini, va demara achiziția și va recepționa soluțiile software identificate. Recepția finală a soluțiilor software se va face cu acordul tuturor partenerilor și cu avizul STS.
10. Asigurarea cofinanțării proiectului.
11. Oferă sprijin liderului de parteneriat la elaborarea cererii de finanțare și a documentelor suport.

Avantajele unei platforme de tip cloud:

* Degrevează autoritățile locale de administrarea echipamentelor IT&C;
* Facilitează interoperabilitatea între bazele de date și serviciile electronice oferite cetățenilor;
* Partajează resursele de calcul;
* Asigură eliminarea întreruperilor, blocajelor și congestiilor din aplicațiile UAT;
* Crește gradul de satisfacție al cetățenilor prin accesul de la distanță al serviciilor informatice;
* Asigură scăderea cheltuielilor UAT cu personal specializat și cu serviciile informatice;
* Creșterea securității cibernetice
* UAT-urile se pot concentra pe implementarea automatizării fluxurilor în aplicațiile informatice.

Având în vedere adresa 1.198/12.01.2023 și adresa 1.581/17.01.2023

Ținând seama de:

* Legea nr. 92/1996 privind organizarea şi funcţionarea Serviciului de Telecomunicaţii Speciale, cu modificările şi completările ulterioare,
* Reglementările Programului Regional Nord-Vest 2021-2027;

Având în vedere cele de mai sus, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea încheierii Acordului de Parteneriat în vederea pregătirii proiectului ”Cloud Regional Nord-Vest”**

**Director executiv, Șef Serviciu Managementul Proiectelor,**

**Ștern Felicia Cristina Barta Bianca Melania**

**Vizat juridic, Întocmit,**

**Roatiș Alina–Ligia Istrăuan Lacrima Camelia**

Red. Tehn. I.L.C./Exemplare 5